16. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 146652 της 11/12 Νοεμ. 1971  (ΦΕΚ Β΄ 906) Περί Τμημάτων Σπουδών, διδασκομένων και εξεταζομένων μαθημάτων της Ανωτάτης Βιομηχανικής Σχολής Πειραιώς. Έχοντες υπ’ όψει: α)την παρ. 5 της υπ’ αριθ. 107/ 1962 Πράξεως του Υπουργικού Συμβουλίου κυρωθείσης δια του Ν.Δ. 4263/1962 και β)την πρότασιν της Ανωτάτης Βιομηχανικής Σχολής Πειραιώς την διατυπωθείσαν κατά την συνεδρίαν αυτής της 2710-1971, αποφασίζομεν : Άρθρ.1.-1.Από του ακαδημαϊκού έτους 19711972 αι σπουδαί παρά τη Ανωτάτη Βιομηχανική Σχολή Πειραιώς διαχωρίζονται από του Β΄ έτους σπουδών εις Τμήματα: α)Οικονομικόν και β)Διοικήσεως Επιχειρήσεων. 2.Τα υπό της Ανωτάτης Βιομηχανικής Σχολής Πειραιώς απονεμόμενα πτυχία είναι: α) Οικονομικών Επιστημών και β)Επιστημών Διοικήσεως Επιχειρήσεων. Ομοίως απονέμει κατά τας ισχύουσας διατάξεις διδακτορικά διπλώματα: α) Οικονομικών Επιστημών και β)Επιστημών Διοικήσεως Επιχειρήσεων. Άρθρ.2.-1.Εις το Α΄ έτος σπουδών της Σχολής τα διδασκόμενα μαθήματα είναι κοινά δια πάντας τους σπουδαστάς. 2.Μετά την επιτυχή εξέτασιν εις τα μαθήματα του Α΄ έτους ο σπουδαστής δηλοί εγγράφως εις την Γραμματείαν της Σχολής κατά την ανανέωσιν της εγγραφής του το Τμήμα σπουδών, το οποίον επιλέγει ίνα ακολουθήση κατά το διάστημα των υπολοίπων τριών ετών. 3.Μετεγγραφή από Τμήματος εις Τμήμα επιτρέπεται μετ’ απόφασιν της Σχολής. Άρθρ.3.-Τα εις την Σχολήν διδασκόμενα αυτοτελή μαθήματα είναι τα ακόλουθα: α) Οικονομομετρία, β) Οικονομική χώρου, γ) Δημογραφία, δ) Επεξεργασία Στοιχείων δι’ Ηλεκτρονικών Υπολογιστών και ε) Εργατικόν Δίκαιον. Άρθρ.4.-(Αναφέρεται εις τα διδασκόμενα κατ’ έτος μαθήματα και εις τας εβδομαδιαίας ώρας διδασκαλίας αυτών. Ετροποποιήθη δια των υπ’ αριθ. Φ.162/1/55582 της 25 Ιουλ./13 Αυγ. 1973, ΦΕΚ Β΄ 932 και 86323 της 17/23 Οκτ. 1973, ΦΕΚ Β΄ 1268, απόφ. Υπ. Εθν. Παιδείας). Σελ. 718,02(β) Τεύχος 548-Σελ.70 Άρθρ.5.-1.Εκτός των ανωτέρω μαθημάτων, διδάσκονται αι Ξέναι γλώσσαι, Αγγλική και Γαλλική. 2.Άπαντες οι σπουδασταί των δύο πρώτων ετών σπουδών αμφοτέρων των Τμημάτων της Σχολής υποχρεούνται να πραγματοποιούν ωρισμένας ώρας γυμναστικής, καθοριζομένας δι’ αποφάσεως της Συνελεύσεως των Καθηγητών. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 2051]